
HOTĂRÂREA nr. 195/ 2022
pentru aprobarea alipirii a trei imobile teren aflate în proprietatea Municipiului Lupeni
 într-un CF nou cu nr. cadastral 64052 și atestarea acestuia la domeniul public al Municipiului Lupeni
hotărârea a fost aprobată prin vot liber exprimat cu unanimitate de voturi
Consiliul Local al Municipiului Lupeni,
Având în vedere Proiectul de hotărâre nr. 194/ 2022 precum și Referatul de aprobare nr. 30.291/ 6 octombrie 2022 a domnului Lucian Marius Resmeriță, Primar al Municipiului Lupeni, prin care propune aprobarea alipirii a trei imobile teren aflate în proprietatea Municipiului Lupeni într-un CF nou cu nr. cadastral 64052 și atestarea acestuia la domeniul public al Municipiului Lupeni;
Examinând Raportul comun nr. 31.229/ 13 octombrie 2022 prezentat de Birou Cadastru și Agricultură  și Compartimentul Juridic din cadrul Aparatului de specialitate al Primarului Municipiului Lupeni;

Luând în considerare avizul Comisiei nr. 1 pentru Activităţi Economico – financiare, Agricultură, al Comisiei nr. 2 pentru Amenajarea Teritoriului şi Urbanism, Protecţia Mediului şi Turism, al Comisiei nr. 3 pentru Învăţământ, sănătate, familie, activităţi social-culturale, culte şi al Comisiei nr. 4 Comisia juridică şi de disciplină, muncă şi protecţie socială, protecţie copii;
Văzând Referatul de admitere cerere nr. 28868/ 29.09.2022 al Oficiului de Cadastru și Publicitate Imobiliară;

În conformitate cu prevederile art. 25 alin. (2) din Legea nr. 7/ 1996 a cadastrului și a publicității imobiliare, republicată, cu modificările și completările ulterioare;

Ținând cont de prevederile art. 23 din Ordinul nr. 700/ 2014 privind aprobarea Regulamentului de avizare, recepţie şi înscriere în evidenţele de cadastru şi carte funciară;
Ținând cont de prevederile art. 289 din Ordonanța de Urgență nr. 57/ 2019 privind Codul administrativ;

În temeiul dispoziţiilor art. 129 alin. (2) lit. „c”, alin. (6) lit. „c”, alin. (14) precum și art. 139 alin. (3) din Ordonanța de Urgență nr. 57/ 2019 privind Codul administrativ
HOTĂRĂŞTE:

Art. 1 (1) Se aprobă alipirea a trei imobile teren aflate în proprietatea Municipiului Lupeni într-un CF nou cu nr. cadastral 64052 astfel:
 - lotul 1: număr cadastral actual 63400 situat în Municipiul Lupeni, strada Sohodol, Stațiunea Turistică Straja, nr. 5, jud. Hunedoara, UAT Lupeni, având suprafața măsurată de 440 m2;

- lotul 2: număr cadastral actual 63526 situat în Municipiul Lupeni, strada Sohodol, Stațiunea Turistică Straja, jud. Hunedoara, UAT Lupeni, având suprafața măsurată de 351 m2;
- lotul 3: număr cadastral actual 63546 situat în Municipiul Lupeni, strada Sohodol, Stațiunea Turistică Straja, jud. Hunedoara, UAT Lupeni, având suprafața măsurată de 971 m2;
 (2) Planul de amplasament ale imobilului nou creat, rezultat în urma alipirii aprobate potrivit prevederilor articolului 1 al hotărârii precum și datele de identificare ale acestuia înscris în CF nr. 64052 Lupeni, nr. topo 64052 sunt prezentate în Anexa nr. 1 la hotărâre.

Art. 2 (1) Lotul nou creat prin prezenta alipire aprobată potrivit prevederilor art. 1 a hotărârii, având numărul cadastral alocat 64052, situat în Municipiul Lupeni, jud. Hunedoara, în suprafață totală măsurată de 1.762 m2 va fi atestat ca aparținând domeniului public al Municipiului Lupeni.


(2) Primarul Municipiului Lupeni este împuternicit să întreprindă toate diligențele legale pentru înscrierea și atestarea la domeniul public al Municipiului Lupeni a noului CF constituit potrivit prezentei hotărâri.
Art. 3 Hotărârea poate fi atacată conform prevederilor Legii nr. 554/ 2004 a contenciosului administrativ.

Art. 4 Prezenta hotărâre se va comunica Instituţiei Prefectului judeţului Hunedoara în vederea verificării legalității şi Primarului Municipiului Lupeni în vederea aducerii la îndeplinire, Direcției Economice pentru atestarea corespunzătoare a apartenenței la domeniul public/ privat, Biroului Cadastru și Agicultură precum și Biroului Urbanism și Mediu fiind adusă la cunoştinţă publică prin publicarea pe site-ul Municipiului Lupeni.
Lupeni, 



  13 octombrie 2022
            PREȘEDINTE DE ȘEDINȚĂ   
               CONTRASEMNEAZĂ – SECRETAR GENERAL                           

                    Ing. DORIN CORDEA
                              Jr. MARIUS CLAUDIU BĂLOI

